‘பிள்ளையாரைக் கிள்ளி பிள்ளையாருக்கே நைவேத்தியம் செய்வது போல்’, பிக்பாஸ் வீட்டு மக்கள் பேசிக் கொள்வது, செய்வது ஆகியவற்றிலிருந்தே தனக்கான டாஸ்க்குகளை பிக்பாஸ் காப்பியடிக்கிறார் என்பது மறுபடியும் நிரூபணமாயிற்று. ‘அவங்க என்ன கேப்டனா.. ஹிட்லரா’ என்று ஐஸ்வர்யா குறித்து பாலாஜி நேற்று கோபமாகப் பேச, பிக்பாஸின் தலையில் பல்பு எரிந்திருக்க வேண்டும். ‘அதைப் பேசின நீதான் இதுக்குக் காரணம்’ என்பது போல் மஹத் சொல்லிக்கொண்டிருந்தார். ‘மும்தாஜை சர்வாதிகாரியாகப் போட்டிருந்தால் கிழிகிழின்னு கிழிச்சிருப்பாங்க’ என்று சொல்லிக்கொண்டிருந்தார் பாலாஜி. (ஐஸ் மேடம் அதைவிடவும் ரணகள பர்பாமன்ஸ் செய்யப் போகிறார் என்பது அந்தச் சமயத்தில் அவருக்குத் தெரிந்திருக்க நியாயமில்லை).